A4-0327/98

Σύσταση της Ευρωπαϊκής Κεντρικής Τράπεζας για έναν κανονισμό του Συμβουλίου σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα (C4-0450/98 - 98/0807(CNS))

Η πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 3

>Αρχικό κείμενο>

(3) ότι, επομένως, είναι επιθυμητό να καθοριστεί ένας πληθυσμός αναφοράς παροχής στοιχείων με βάση τις κατηγορίες των σχετικών οικονομικών μονάδων και στατιστικών εφαρμογών στις οποίες θα περιορίζονται οι στατιστικές εξουσίες της ΕΚΤ, και από τις οποίες η ΕΚΤ θα καθορίσει τον πραγματικό πληθυσμό παροχής στοιχείων μέσω της κανονιστικής της εξουσίας,

>Κείμενο μετά την ψηφοφορία στο ΕΚ>

(3) ότι, επομένως, είναι επιθυμητό να καθοριστεί ένας πληθυσμός αναφοράς παροχής στοιχείων με βάση τις κατηγορίες των σχετικών οικονομικών μονάδων και στατιστικών εφαρμογών στις οποίες θα περιορίζονται οι στατιστικές εξουσίες της ΕΚΤ, και από τις οποίες η ΕΚΤ θα καθορίσει τον πραγματικό πληθυσμό παροχής στοιχείων μέσω της κανονιστικής της εξουσίας

[semigr ] ότι το μέτρο αυτό πρέπει να λαμβάνει υπόψη τόσο την εκτέλεση των καθηκόντων της ΕΚΤ και την ανεξαρτησία της, αλλά και την ανάγκη να περιορίζεται στο ελάχιστο δυνατό ο φόρτος εργασίας που επιβάλλεται στις μονάδες παροχής στοιχείων,

(Τροπολογία 2)

Αιτιολογική σκέψη 21

>Αρχικό κείμενο>

(21) ότι η ενδεχόμενη χρήση στατιστικών πληροφοριών για την εκτέλεση των καθηκόντων του ΕΣΚΤ, ενώ περιορίζει τον συνολικό φόρτο εργασίας σχετικά με την παροχή στατιστικών στοιχείων, συνεπάγεται ότι το καθεστώς απορρήτου που ορίζεται στον παρόντα Κανονισμό πρέπει να διαφέρει σε κάποιο βαθμό από τις γενικές κοινοτικές και διεθνείς αρχές που διέπουν το στατιστικό απόρρητο, και συγκεκριμένα από τις διατάξεις που αφορούν το στατιστικό απόρρητο στον Κανονισμό (ΕΚ) αριθ. 322/97 του Συμβουλίου της 17ης Φεβρουαρίου 1997 σχετικά με τις Κοινοτικές Στατιστικές,

>Κείμενο μετά την ψηφοφορία στο ΕΚ>

(21) ότι η ενδεχόμενη χρήση στατιστικών πληροφοριών για την εκτέλεση των καθηκόντων του ΕΣΚΤ

σύμφωνα με το άρθρο 105 παράγραφος 2 της Συνθήκης, ενώ περιορίζει τον συνολικό φόρτο εργασίας σχετικά με την παροχή στατιστικών στοιχείων, συνεπάγεται ότι το καθεστώς απορρήτου που ορίζεται στον παρόντα Κανονισμό πρέπει να διαφέρει σε κάποιο βαθμό από τις γενικές κοινοτικές και διεθνείς αρχές που διέπουν το στατιστικό απόρρητο, και συγκεκριμένα από τις διατάξεις που αφορούν το στατιστικό απόρρητο στον Κανονισμό (ΕΚ) αριθ. 322/97 του Συμβουλίου της 17ης Φεβρουαρίου 1997 σχετικά με τις Κοινοτικές Στατιστικές,

(Τροπολογία 3)

Άρθρο 2α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 2α

Κοινοτικές στατιστικές αρχές

1. Για την εκπλήρωση της υποχρέωσης παροχής στατιστικών στοιχείων η ΕΚΤ τηρεί τις αρχές που ισχύουν για όλες τις κοινοτικές δραστηριότητες συλλογής στοιχείων και στατιστικών πληροφοριών.

>Αρχικό κείμενο>

>Κείμενο μετά την ψηφοφορία στο ΕΚ>

2. Στις αρχές αυτές συγκαταλέγονται κυρίως οι αρχές οι οποίες ορίζονται στον Κανονισμό (ΕΚ) αριθ. 322/97 του Συμβουλίου της 17ης Φεβρουαρίου 1997 σχετικά με τις Κοινοτικές Στατιστικές, όπως είναι η τήρηση επιστημονικών αρχών, η αμεροληψία, η σαφήνεια των αποτελεσμάτων, η υποχρέωση δημοσίευσης και το δικαίωμα συμμετοχής των μονάδων παροχής στοιχείων.

>Αρχικό κείμενο>

>Κείμενο μετά την ψηφοφορία στο ΕΚ>

3. Παρεκκλίσεις από τις κοινοτικές στατιστικές αρχές επιτρέπονται μόνον σε περίπτωση που υφίσταται σοβαρός κίνδυνος για την εκτέλεση των καθηκόντων της ΕΚΤ.

(Τροπολογία 4)

Άρθρο 7, παράγραφος 4α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

4α. Οι κυρώσεις που ορίζονται στο άρθρο 7.4 του παρόντος κανονισμού δεν εφαρμόζονται στην περίπτωση που η μονάδα παροχής στοιχείων είναι σε θέση να αποδείξει ότι για λόγους πέραν των ορίων ελέγχου της δεν ήταν σε θέση να διαβιβάσει τα στοιχεία.

(Τροπολογία 5)

Άρθρο 8, παράγραφος 2

>Αρχικό κείμενο>

2. Η διαβίβαση απόρρητης στατιστικής πληροφορίας από τις εθνικές κεντρικές τράπεζες στην ΕΚΤ πραγματοποιείται στο βαθμό και στο επίπεδο της λεπτομέρειας που απαιτείται για την άσκηση των καθηκόντων του ΕΣΚΤ, συμπεριλαμβανομένης της κατάλληλης παρακολούθησης της συμμόρφωσης με οποιεσδήποτε απαιτήσεις διαφύλαξης στην περίπτωση που οι τελευταίες έχουν καθιερωθεί βάσει στατιστικών πληροφοριών προσωπικού χαρακτήρα που έχουν συλλεχθεί μέσω της κανονιστικής εξουσίας της ΕΚΤ.

>Κείμενο μετά την ψηφοφορία στο ΕΚ>

2. Η διαβίβαση απόρρητης στατιστικής πληροφορίας από τις εθνικές κεντρικές τράπεζες στην ΕΚΤ πραγματοποιείται στο βαθμό και στο επίπεδο της λεπτομέρειας που απαιτείται για την άσκηση των καθηκόντων του ΕΣΚΤ,

όπως ορίζονται στο άρθρο 105, παράγραφος 2 της Συνθήκης.

(Τροπολογία 6)

Άρθρο 8, παράγραφος 3

>Αρχικό κείμενο>

3. Οι μονάδες παροχής στοιχείων ενημερώνονται σχετικά με τον τρόπο χρήσης της στατιστικής πληροφορίας που έχουν παράσχει.

>Κείμενο μετά την ψηφοφορία στο ΕΚ>

3. Οι μονάδες παροχής στοιχείων ενημερώνονται σχετικά με τον τρόπο χρήσης της στατιστικής πληροφορίας που έχουν παράσχει.

Οι μονάδες παροχής στοιχείων έχουν το δικαίωμα να λαμβάνουν πληροφορίες σχετικά με τη νομική βάση για τη διαβίβαση και τη χρησιμοποίηση των στατιστικών πληροφοριών και τα εγκριθέντα προστατευτικά μέτρα.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου όσον αφορά τη σύσταση της Ευρωπαϊκής Κεντρικής Τράπεζας για έναν κανονισμό του Συμβουλίου σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα (C4-0450/98 - 98/0807(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη τη σύσταση της Ευρωπαϊκής Κεντρικής Τράπεζας προς το Συμβούλιο (98/0807(CNS) ((ΕΕ C 246 της 6.8.1998, σελ. 12)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 106, παράγραφος 6, της Συνθήκης ΕΚ (C4-0450/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (A4-0327/98),

1. εγκρίνει, με την επιφύλαξη των τροποποιήσεων που επέφερε σ' αυτήν, τη σύσταση της Ευρωπαϊκής Κεντρικής Τράπεζας[semigr ]

2. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στη σύσταση της Ευρωπαϊκής Κεντρικής Τράπεζας[semigr ]

3. αναθέτει στον Πρόεδρό του να διαβιβάσει την παρούσα γνώμη στο Συμβούλιο, την Επιτροπή και την Ευρωπαϊκή Κεντρική Τράπεζα.